КРАТКИ НАСОКИ ЗА УЧРЕДЯВАНЕ НА СДРУЖЕНИЕ НА СОБСТВЕНИЦИТЕ (СС)
Уважаеми собственици,
За да кандидатствате по програмите за енергийна ефективност и саниране, първата стъпка е създаването на Сдружение на собствениците (СС). По-долу са описани накратко всички основни стъпки от началото до регистрацията.
СТЪПКА 1
Подготовка на документите
Преди провеждането на Учредителното събрание е необходимо да се подготвят:
✓ Покана за Учредително общо събрание;
✓ Проект на Споразумение за създаване на СС;
✓ Списък на собствениците;
✓ Пълномощни (ако някой собственик ще бъде представляван от друго лице).
СТЪПКА 2
Поставяне на поканата заедно с протокол от залепена покана за учредяване на сдружение на собствениците.
Поканата и протокола се поставя на видно и общодостъпно място във входа не по-късно от 7 дни преди датата на събранието ! 

Важно:
✓ Необходимо е 3-ма свидетели да се подпишат на поканата и на протокола, че са поставени на видно място в описаният ден и час. След като са поставени поканата и пртокола,  задължително се прави снимка (за доказателство, че са поставени) 
✓ При повече от един вход покана се поставя на всеки вход.
✓ Собствениците, които отсъстват трайно или живеят в чужбина, следва да бъдат уведомени по телефон или електронна поща, когато са предоставили такива данни.


СТЪПКА 3
Провеждане на Учредително общо събрание
На определената дата се провежда Учредителното събрание.
На събранието се приемат решения за:
✓ Учредяване на Сдружение на собствениците;
✓ Приемане на Споразумението;
✓ Определяне на наименованието на СС;
✓ Избор на Управител или Управителен съвет;
✓ Избор на Контрольор или Контролен съвет;
✓ Приравняване и разпределение на идеалните части до 100% (при необходимост).
СТЪПКА 4
Подписване на документите
След приключване на събранието се подписват:
✓ Протоколът от Учредителното събрание;
✓ Споразумението за създаване на СС;
✓ Пълномощните (ако има такива).
СТЪПКА 5
Подаване на документите в общината ( ВАЖНО ! : Документите се подават в общината до 14 работни дни от датата на учредяване на сдружението ! (От датата на събранието за учредяване на сдружението)  )  
Важно !  : Направете си по няколко копия на всички документите, понеже в някои институции ще Ви вземат оригиналите ! 

Представляващият Сдружението подава заявление за регистрация в общината, към което се прилагат:
✓ Заявление за регистрация;
✓ Протокол от Учредителното събрание;
✓ Споразумение за създаване на СС;
✓ Нотариално заверен образец от подписа на представляващия СС.
Общината вписва Сдружението в Регистъра на етажната собственост и издава Удостоверение за регистрация.
СТЪПКА 6
Регистрация по БУЛСТАТ
След получаване на удостоверението от общината, представляващият Сдружението подава заявление за регистрация в Регистър БУЛСТАТ. (Агенцията по вписванията) 
Срокът за регистрация е 7 дни от вписването в общината.
След регистрацията се издава ЕИК (БУЛСТАТ) на Сдружението.
СТЪПКА 7
Подготовка за участие в програмите за саниране
След регистрацията Сдружението вече може да предприеме действия по:
✓ Технически паспорт;
✓ Техническо обследване;
✓ Енергийно обследване;
✓ Подготовка на документи за кандидатстване;
✓ Кандидатстване по програми за енергийна ефективност и саниране.
ВАЖНО
• На събранието,не е необходимо всички собственици да присъстват лично. (Те могат да бъдат представлявани от техни съседи,като преди това са казали устно пред свидетели или най-добре да са изпратили имейл към тях, че желаят да бъдат представлявани от конкретният човек

Пример в имайла : 
„Здравейте, Аз Георги Георгиев Георгиев с ЕГН : ********* с адрес гр. /   ул. / бл.  / ет.  / ап.  – собственик на апартамент  с квадратура **кв.м2 и идеални части **%  
разрешавам да бъда представляван и подписван от  Иван Иванов Иванов с ЕГН ******* на събранията на етажната собственост или на събранията на сдружението на собствениците и взимане на решения на тези събрания. 

• Допуска се представителство чрез пълномощник съгласно чл. 14 от ЗУЕС.
• Смяната на собственик не води до прекратяване на Сдружението.
• Новият собственик придобива правата и задълженията на предишния собственик по отношение на Сдружението.
• При липса на данни за идеалните части може да се наложи допълнително изчисление от специалист.




